ระเบียบศูนย์อำนวยการบริหารจังหวัดชายแดนภาคใต้ระเบียบศูนย์อำนวยการบริหารจังหวัดชายแดนภาคใต้ว่าด้วยหลักเกณฑ์และวิธีการในการคัดเลือกเพื่อให้ได้มาซึ่งสมาชิกสภาที่ปรึกษาการบริหารและการพัฒนาจังหวัดชายแดนภาคใต้และค่าตอบแทนและค่าใช้จ่ายอื่นพ.ศ. ๒๕๕๔ อาศัยอำนาจตามความในมาตรา ๑๙ แห่งพระราชบัญญัติการบริหารราชการจังหวัดชายแดนภาคใต้พ.ศ. ๒๕๕๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๑ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายศอ.บต. โดยความเห็นชอบของ กพต. จึงออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบศูนย์อำนวยการบริหารจังหวัดชายแดนภาคใต้ ว่าด้วยหลักเกณฑ์และวิธีการคัดเลือกเพื่อให้ได้มาซึ่งสมาชิกสภาที่ปรึกษาการบริหารและการพัฒนาจังหวัดชายแดนภาคใต้และค่าตอบแทนและค่าใช้จ่ายอื่น พ.ศ. ๒๕๕๔ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้การคัดเลือก หมายความว่าการเลือกกันเองหรือเลือกบุคคลอื่นเป็นผู้แทนเพื่อเสนอแต่งตั้งเป็นสมาชิกสภาที่ปรึกษาการบริหารและการพัฒนาจังหวัดชายแดนภาคใต้ตามมาตรา๑๙ แห่งพระราชบัญญัติการบริหารราชการจังหวัดชายแดนภาคใต้ พ.ศ. ๒๕๕๓สมาชิกสภาที่ปรึกษา หมายความว่าสมาชิกสภาที่ปรึกษาการบริหารและการพัฒนาจังหวัดชายแดนภาคใต้คณะกรรมการ หมายความว่าคณะกรรมการที่ผู้ว่าราชการจังหวัดหรือเลขาธิการแต่งตั้งขึ้นเพื่อทำหน้าที่ในการคัดเลือกผู้มีสิทธิคัดเลือก หมายความว่าผู้มีสิทธิในการคัดเลือกผู้สมัคร หมายความว่าผู้มีสิทธิคัดเลือกซึ่งสมัครเข้ารับการคัดเลือกข้อ ๔ ให้เลขาธิการรักษาการตามระเบียบนี้และให้มีอำนาจตีความ วินิจฉัยปัญหา กำหนดหลักเกณฑ์และวิธีปฏิบัติเพื่อดำเนินการให้เป็นไปตามระเบียบนี้หมวด ๑หลักเกณฑ์และวิธีการในการคัดเลือกเพื่อให้ได้มาซึ่งสมาชิกสภาที่ปรึกษา ส่วนที่ ๑การคัดเลือกผู้แทนองค์กรปกครองส่วนท้องถิ่น ข้อ ๕ ผู้ดำรงตำแหน่งนายกองค์การบริหารส่วนจังหวัดนายกเทศมนตรี หรือนายกองค์การบริหารส่วนตำบล ในวันลงคะแนนเป็นผู้มีสิทธิคัดเลือกผู้แทนองค์กรปกครองส่วนท้องถิ่นเพื่อเสนอแต่งตั้งเป็นสมาชิกสภาที่ปรึกษาข้อ ๖ เมื่อตำแหน่งสมาชิกสภาที่ปรึกษาประเภทผู้แทนองค์กรปกครองส่วนท้องถิ่นว่างลงให้ผู้ว่าราชการจังหวัดจัดให้มีการคัดเลือกโดยวิธีลงคะแนนลับภายในกำหนดเวลาสี่สิบห้าวันนับแต่วันที่ตำแหน่งว่างลงข้อ ๗ ให้ผู้ว่าราชการจังหวัดประกาศบัญชีรายชื่อผู้มีสิทธิคัดเลือกตามแบบสปต. ๒ ประกาศการสมัครตามแบบ สปต. ๓ และประกาศกำหนดวัน เวลาและสถานที่ลงคะแนนตามแบบ สปต. ๔ และปิดไว้ ณ ศาลากลางจังหวัดและสถานที่อื่นที่เห็นสมควรภายในเจ็ดวันนับแต่วันที่ได้รับแจ้งจากเลขาธิการข้อ ๘ ให้ผู้ว่าราชการจังหวัดแต่งตั้งคณะกรรมการมีจำนวนไม่เกินเจ็ดคนเพื่อทำหน้าที่ดำเนินการคัดเลือกตามระเบียบนี้และตามที่ผู้ว่าราชการจังหวัดมอบหมายข้อ ๙ การประชุมและการวินิจฉัยของคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการที่มีอยู่แต่ต้องไม่น้อยกว่าสามคนจึงจะเป็นองค์ประชุมถ้าประธานกรรมการไม่มาปฏิบัติหน้าที่หรือมาแต่ไม่อาจปฏิบัติหน้าที่ได้ให้กรรมการที่เหลืออยู่เลือกกรรมการคนหนึ่งเป็นประธานในที่ประชุมการวินิจฉัยของคณะกรรมการให้เป็นไปตามเสียงข้างมากของกรรมการที่อยู่ในที่ประชุมถ้าจำนวนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๐ ผู้มีสิทธิลงคะแนนต้องมีชื่ออยู่ในบัญชีรายชื่อผู้มีสิทธิคัดเลือกข้อ ๑๑ ผู้มีสิทธิคัดเลือกผู้ใดเห็นว่าบัญชีรายชื่อผู้มีสิทธิคัดเลือกไม่ถูกต้องให้มีสิทธิยื่นคำร้องพร้อมแสดงหลักฐานต่อผู้ว่าราชการจังหวัดก่อนวันลงคะแนนไม่น้อยกว่าสามวันให้ผู้ว่าราชการจังหวัดพิจารณาวินิจฉัยให้แล้วเสร็จโดยเร็วในกรณีสั่งยกคำร้องต้องแจ้งให้ผู้ยื่นคำร้องทราบพร้อมเหตุผลก่อนวันลงคะแนนด้วยข้อ ๑๒ ผู้สมัครต้องมีคุณสมบัติและไม่มีลักษณะต้องห้ามสำหรับสมาชิกสภาที่ปรึกษาตามกฎหมายว่าด้วยการบริหารราชการจังหวัดชายแดนภาคใต้และมีชื่อในบัญชีรายชื่อผู้มีสิทธิคัดเลือกผู้สมัครให้มีสิทธิสมัครสำหรับการคัดเลือกสมาชิกสภาที่ปรึกษาเพียงประเภทเดียวข้อ ๑๓ ให้ผู้สมัครยื่นใบสมัครตามแบบสปต. ๓/๑ด้วยตนเองต่อผู้ว่าราชการจังหวัดตามระยะเวลาและสถานที่ที่ผู้ว่าราชการจังหวัดประกาศกำหนดพร้อมสำเนาบัตรประจำตัวประชาชนหรือบัตรประจำตัวเจ้าหน้าที่ของรัฐซึ่งรับรองความถูกต้องข้อ ๑๔ เมื่อผู้ว่าราชการจังหวัดได้รับใบสมัครของผู้สมัครรายใดแล้วหากตรวจสอบแล้วพบว่าเป็นบุคคลที่มีชื่อในบัญชีรายชื่อผู้มีสิทธิคัดเลือกให้ออกใบรับใบสมัครแก่ผู้สมัครรายนั้นข้อ ๑๕ ให้กำหนดหมายเลขผู้สมัครเรียงตามลำดับก่อนหลังในการมายื่นใบสมัครถ้ามีผู้สมัครมาพร้อมกันหลายคนและไม่อาจตกลงกันได้ให้ใช้วิธีจับสลากระหว่างผู้สมัครที่มาพร้อมกันตามวิธีการที่ผู้ว่าราชการจังหวัดกำหนดในกรณีที่ผู้สมัครมาถึงสถานที่รับสมัครและได้ลงชื่อแสดงตนต่อเจ้าหน้าที่ก่อนเวลา๐๘.๓๐ นาฬิกา ให้ถือว่ามาพร้อมกันเมื่อกำหนดหมายเลขผู้สมัครแล้วหากมีเหตุให้ผู้สมัครรายใดเป็นผู้ไม่มีสิทธิสมัคร ให้คงลำดับหมายเลขผู้สมัครทุกรายไว้โดยไม่ต้องเลื่อนลำดับหมายเลขผู้สมัครข้อ ๑๖ เมื่อเสร็จสิ้นการรับสมัครให้ผู้ว่าราชการจังหวัดประกาศบัญชีรายชื่อผู้สมัครตามแบบ สปต. ๓/๒ และปิดไว้ ณศาลากลางจังหวัด และสถานที่อื่นที่เห็นสมควรเมื่อผู้ว่าราชการจังหวัดประกาศรายชื่อผู้สมัครแล้วผู้สมัครจะถอนการสมัครมิได้ผู้ที่มีชื่ออยู่ในบัญชีรายชื่อผู้สมัครซึ่งต่อมาได้พ้นจากตำแหน่งตามข้อ๕หรือขาดคุณสมบัติหรือมีลักษณะต้องห้ามสำหรับสมาชิกสภาที่ปรึกษาตามกฎหมายว่าด้วยการบริหารราชการจังหวัดชายแดนภาคใต้ย่อมไม่มีสิทธิสมัครหรือได้รับการเสนอแต่งตั้งเป็นผู้แทนองค์กรปกครองส่วนท้องถิ่นข้อ ๑๗ เมื่อผู้ว่าราชการจังหวัดได้ประกาศบัญชีรายชื่อผู้สมัครตามแบบสปต. ๓/๒ แล้ว ในกรณีที่มีผู้สมัครคนเดียวผู้สมัครจะได้รับคัดเลือกต่อเมื่อได้คะแนนคัดเลือกไม่น้อยกว่าร้อยละยี่สิบของจำนวนผู้มีสิทธิคัดเลือกในกรณีที่ผู้สมัครได้คะแนนคัดเลือกน้อยกว่าร้อยละยี่สิบของจำนวนผู้มีสิทธิคัดเลือกให้ผู้ว่าราชการจังหวัดจัดให้มีการคัดเลือกใหม่ในกรณีที่ไม่มีผู้สมัครหรือกรณีตามวรรคหนึ่งให้ผู้ที่มีคุณสมบัติและไม่มีลักษณะต้องห้ามสำหรับสมาชิกสภาที่ปรึกษาตามกฎหมายว่าด้วยการบริหารราชการจังหวัดชายแดนภาคใต้มีสิทธิสมัครในการคัดเลือกใหม่ข้อ ๑๘ ผู้สมัครผู้ใดไม่มีชื่อในประกาศตามข้อ ๑๖ให้มีสิทธิยื่นคำร้องต่อผู้ว่าราชการจังหวัดภายในสามวันนับแต่วันที่ประกาศรายชื่อผู้สมัครในการนี้ ให้ผู้ว่าราชการจังหวัดพิจารณาวินิจฉัยให้แล้วเสร็จโดยเร็วคำวินิจฉัยของผู้ว่าราชการจังหวัดให้เป็นที่สุดข้อ ๑๙ ผู้มีสิทธิคัดเลือกที่เห็นว่าผู้สมัครรายใดไม่มีสิทธิสมัครเข้ารับการคัดเลือกมีสิทธิยื่นคำร้องต่อผู้ว่าราชการจังหวัดก่อนวันลงคะแนนไม่น้อยกว่าเจ็ดวันเพื่อให้ถอนชื่อผู้ไม่มีสิทธิสมัครรายนั้นและให้นำความในข้อ ๑๘ มาใช้บังคับโดยอนุโลมข้อ ๒๐ ให้เปิดการลงคะแนนตามระยะเวลาและสถานที่ลงคะแนนที่ผู้ว่าราชการจังหวัดกำหนดในประกาศตามข้อ๗ซึ่งต้องคำนึงถึงจำนวนผู้มีสิทธิคัดเลือกและความสะดวกในการเดินทางมายังสถานที่ลงคะแนนด้วยเมื่อถึงเวลาเริ่มต้นการลงคะแนน ให้คณะกรรมการนำหีบบัตรมาแสดงให้ผู้มีสิทธิคัดเลือกซึ่งอยู่ณ สถานที่ลงคะแนนเห็นว่าเป็นหีบเปล่า เสร็จแล้วให้ปิดหีบบัตรในกรณีหีบบัตรเป็นหีบกระดาษให้ปิดเทปกาวผนึกรอยต่อภายนอกหีบบัตรและใส่กุญแจหรืออุปกรณ์อื่นแทนกุญแจ เสร็จแล้วเปิดช่องหย่อนบัตรลงคะแนนแล้วจึงเริ่มดำเนินการลงคะแนนต่อไปข้อ ๒๑ การใช้สิทธิลงคะแนนให้ผู้มีสิทธิคัดเลือกที่ประสงค์จะลงคะแนนแสดงตนต่อกรรมการโดยแสดงบัตรประจำตัวประชาชนหรือบัตรประจำตัวเจ้าหน้าที่ของรัฐถ้าคณะกรรมการเห็นว่าถูกต้อง ให้ผู้มีสิทธิลงคะแนนนั้นลงชื่อและรับบัตรลงคะแนนไปลงคะแนนในกรณีที่ผู้มีสิทธิลงคะแนนไม่สามารถลงคะแนนด้วยตนเองได้ให้กรรมการช่วยเหลือและอำนวยความสะดวกได้ตามที่เห็นสมควรข้อ ๒๒ บัตรลงคะแนนให้เป็นไปตามแบบพิมพ์ท้ายระเบียบนี้ในกรณีที่มีหมายเลขผู้สมัครเกินสามสิบเลขหมายให้เพิ่มหมายเลขผู้สมัครในตอนต่อ ๆ ไป ตอนละไม่เกินสามสิบเลขหมายข้อ ๒๓ ในกรณีมีผู้ทักท้วงหรือกรรมการสงสัยว่าผู้มาแสดงตนไม่ใช่ผู้มีชื่อในบัญชีรายชื่อผู้มีสิทธิคัดเลือกในแบบสปต. ๒ ให้คณะกรรมการสอบสวน วินิจฉัย และบันทึกไว้เป็นหลักฐานข้อ ๒๔ การลงคะแนนให้ผู้มีสิทธิลงคะแนนทำเครื่องหมายกากบาท (x) ลงในช่องทำเครื่องหมายให้ตรงกับหมายเลขผู้สมัครที่ต้องการเลือกเพียงหมายเลขเดียวข้อ ๒๕ การนับคะแนนให้กระทำ ณ สถานที่ลงคะแนน เมื่อปิดการลงคะแนนแล้วให้เปิดหีบบัตรและให้นับคะแนนโดยเปิดเผยต่อเนื่องจนแล้วเสร็จ ห้ามมิให้เลื่อนหรือประวิงเวลาเว้นแต่มีเหตุตามข้อ ๒๗ข้อ ๒๖ บัตรลงคะแนนที่มีลักษณะดังต่อไปนี้ให้ถือว่าเป็นบัตรเสีย(๑) บัตรปลอม(๒) บัตรที่มิได้ทำเครื่องหมายลงคะแนน(๓) บัตรที่ไม่อาจทราบได้ว่าลงคะแนนให้แก่ผู้สมัครรายใด(๔) บัตรที่ทำเครื่องหมายอื่นนอกจากเครื่องหมายกากบาท(๕) บัตรที่ทำเครื่องหมายลงคะแนนนอก ช่องทำเครื่องหมาย(๖) บัตรที่มีเครื่องสังเกตหรือข้อความอื่นใดนอกจากที่กำหนดไว้ในระเบียบนี้ข้อ ๒๗ ในวันลงคะแนนถ้าการลงคะแนนหรือการนับคะแนนไม่สามารถกระทำได้อันเนื่องมาจากเกิดสาธารณภัยเหตุสุดวิสัย หรือเหตุจำเป็นอย่างอื่นอันมิอาจหลีกเลี่ยงได้ ให้คณะกรรมการประกาศงดการลงคะแนนหรือการนับคะแนนตามแบบสปต. ๖ แล้วรายงานผู้ว่าราชการจังหวัดเพื่อรายงานให้เลขาธิการทราบโดยด่วนข้อ ๒๘ เมื่อเสร็จสิ้นการนับคะแนนให้คณะกรรมการตรวจสอบความถูกต้องของการนับคะแนน และประกาศผลคะแนนตามแบบ สปต. ๕ปิดไว้ ณ สถานที่ลงคะแนน แล้วรายงานต่อผู้ว่าราชการจังหวัดข้อ ๒๙ เมื่อผู้ว่าราชการจังหวัดรวมคะแนนเสร็จสิ้นแล้วหากมีผู้สมัครมากกว่าหนึ่งคนได้รับคะแนนสูงสุดเท่ากันให้ผู้ว่าราชการจังหวัดจัดให้ผู้สมัครที่ได้คะแนนเท่ากันนั้นจับสลากตามวิธีการที่ผู้ว่าราชการจังหวัดเห็นสมควรและประกาศผลการคัดเลือกให้ผู้ที่ได้รับคะแนนสูงสุดหรือผู้ที่จับสลากได้ข้อความว่า ได้รับคัดเลือก หรือผู้สมัครคนเดียวตามข้อ ๑๗เป็นผู้ได้รับคัดเลือกตามแบบ สปต. ๗ ปิดไว้ ณ ศาลากลางจังหวัดและสถานที่อื่นที่เห็นสมควร และรายงานต่อเลขาธิการข้อ ๓๐ ผู้ใดเห็นว่าการคัดเลือกเป็นไปโดยไม่ชอบให้ทำคำร้องคัดค้านเป็นหนังสือยื่นต่อผู้ว่าราชการจังหวัดอย่างช้าภายในสามวันนับแต่วันประกาศผลการคัดเลือกให้ผู้ว่าราชการจังหวัดวินิจฉัยและดำเนินการตามที่เห็นสมควรคำวินิจฉัยของผู้ว่าราชการจังหวัดให้เป็นที่สุดข้อ ๓๑ ผู้ว่าราชการจังหวัดจะทำลายบัตรลงคะแนนและเอกสารที่เก็บอยู่ในหีบบัตรได้เมื่อพ้นกำหนดระยะเวลาคัดค้านการคัดเลือกตามข้อ ๓๐ แล้วไม่น้อยกว่าเจ็ดวันในกรณีที่มีการคัดค้านการคัดเลือกหรือฟ้องคดีให้เก็บรักษาหีบบัตรไว้จนกว่าจะถึงที่สุดส่วนที่ ๒การคัดเลือกผู้แทนกำนันและผู้ใหญ่บ้าน ข้อ ๓๒ ผู้ดำรงตำแหน่งกำนันหรือผู้ใหญ่บ้านในวันลงคะแนนเป็นผู้มีสิทธิคัดเลือกผู้แทนกำนันและผู้ใหญ่บ้านเพื่อเสนอแต่งตั้งเป็นสมาชิกสภาที่ปรึกษาข้อ ๓๓ เมื่อตำแหน่งสมาชิกสภาที่ปรึกษาประเภทผู้แทนกำนันและผู้ใหญ่บ้านว่างลงให้ผู้ว่าราชการจังหวัดจัดให้มีการคัดเลือกโดยวิธีลงคะแนนลับภายในกำหนดเวลาสี่สิบห้าวันนับแต่วันที่ตำแหน่งว่างลงและให้นำความในส่วนที่ ๑ มาใช้บังคับโดยอนุโลมส่วนที่ ๓การคัดเลือกผู้แทนกรรมการอิสลามประจำจังหวัดและอิหม่ามประจำมัสยิด ข้อ ๓๔ ผู้ดำรงตำแหน่งกรรมการอิสลามประจำจังหวัดหรืออิหม่ามประจำมัสยิดที่ได้จดทะเบียนจัดตั้งตามกฎหมายว่าด้วยการบริหารองค์กรศาสนาอิสลามในวันลงคะแนนเป็นผู้มีสิทธิคัดเลือกผู้แทนกรรมการอิสลามประจำจังหวัดและอิหม่ามประจำมัสยิดเพื่อเสนอแต่งตั้งเป็นสมาชิกสภาที่ปรึกษาอิหม่ามประจำมัสยิดที่ดำรงตำแหน่งกรรมการอิสลามประจำจังหวัดให้มีชื่อในบัญชีรายชื่อเพียงชื่อเดียวข้อ ๓๕ เมื่อตำแหน่งสมาชิกสภาที่ปรึกษาประเภทผู้แทนกรรมการอิสลามประจำจังหวัดและอิหม่ามประจำมัสยิดว่างลงให้ผู้ว่าราชการจังหวัดจัดให้มีการคัดเลือกโดยวิธีลงคะแนนลับภายในกำหนดเวลาสี่สิบห้าวันนับแต่วันที่ตำแหน่งว่างลงและให้นำความในส่วนที่ ๑ มาใช้บังคับโดยอนุโลมส่วนที่ ๔การคัดเลือกผู้แทนเจ้าอาวาส ข้อ ๓๖ ผู้ดำรงตำแหน่งเจ้าอาวาสวัดตามกฎหมายว่าด้วยคณะสงฆ์ในเขตจังหวัดในวันลงคะแนนเป็นผู้มีสิทธิคัดเลือกผู้แทนเจ้าอาวาสเพื่อเสนอแต่งตั้งเป็นสมาชิกสภาที่ปรึกษาข้อ ๓๗ เมื่อตำแหน่งสมาชิกสภาที่ปรึกษาประเภทผู้แทนเจ้าอาวาสว่างลงให้ผู้ว่าราชการจังหวัดจัดให้มีการประชุมผู้มีสิทธิคัดเลือกตามข้อ ๓๖เพื่อให้มีการคัดเลือกเจ้าอาวาสรูปหนึ่งเป็นผู้แทนของเจ้าอาวาสของจังหวัดภายในกำหนดเวลาสี่สิบห้าวันนับแต่วันที่ตำแหน่งว่างลงเมื่อถึงกำหนดเวลาประชุม ไม่ว่าจะมีผู้มีสิทธิคัดเลือกเข้าประชุมจำนวนเท่าใดให้ถือเป็นองค์ประชุมการคัดเลือกและการลงมติให้เป็นตามที่ที่ประชุมกำหนดในกรณีไม่อาจเลือกเจ้าอาวาสที่ประชุมจะเลือกภิกษุหรือบุคคลอื่นเป็นผู้แทนของเจ้าอาวาสก็ได้ส่วนที่ ๕การคัดเลือกผู้แทนศาสนาอื่น ข้อ ๓๘ ผู้ที่เป็นผู้ปกครองดูแลศาสนสถานของศาสนาคริสต์ศาสนาพราหมณ์ - ฮินดู ศาสนาซิกข์ หรือศาสนาอื่นซึ่งได้ขึ้นทะเบียนตามระเบียบกรมศาสนา ว่าด้วยองค์การศาสนาต่าง ๆ พ.ศ. ๒๕๑๒ในวันลงคะแนนเป็นผู้มีสิทธิคัดเลือกผู้แทนศาสนาอื่นเพื่อเสนอแต่งตั้งเป็นสมาชิกสภาที่ปรึกษาข้อ ๓๙ เมื่อตำแหน่งสมาชิกสภาที่ปรึกษาประเภทผู้แทนศาสนาอื่นว่างลงให้เลขาธิการจัดให้มีการคัดเลือกภายในกำหนดเวลาสี่สิบห้าวันนับแต่วันที่ตำแหน่งว่างลงข้อ ๔๐ ให้เลขาธิการประกาศบัญชีรายชื่อผู้มีสิทธิคัดเลือกตามข้อ๓๙ ตามแบบ สปต. ๒ และปิดไว้ ณ สถานที่ที่เห็นสมควรก่อนวันเลือกกันเองตามข้อ ๔๑ไม่น้อยกว่าเจ็ดวันข้อ ๔๑ ให้เลขาธิการเรียกประชุมผู้มีสิทธิคัดเลือกเพื่อให้มีการเลือกกันเองเมื่อถึงกำหนดเวลาประชุมไม่ว่าจะมีผู้มีสิทธิคัดเลือกเข้าประชุมจำนวนเท่าใดให้ถือเป็นองค์ประชุมการคัดเลือกและการลงมติให้เป็นตามที่ที่ประชุมกำหนดส่วนที่ ๖การคัดเลือกผู้แทนผู้ซึ่งมีความรู้ความเข้าใจในการพัฒนาสังคมภูมิปัญญาท้องถิ่นหรือวิถีชีวิตของประชาชนในพื้นที่ ข้อ ๔๒ เมื่อตำแหน่งสมาชิกสภาที่ปรึกษาประเภทผู้แทนผู้ซึ่งมีความรู้ความเข้าใจในการพัฒนาสังคมภูมิปัญญาท้องถิ่น หรือวิถีชีวิตของประชาชนในพื้นที่ว่างลงให้ผู้ว่าราชการจังหวัดประกาศตามแบบ สปต. ๑ให้ผู้ซึ่งมีความรู้ความเข้าใจในการพัฒนาสังคม ภูมิปัญญาท้องถิ่นหรือวิถีชีวิตของประชาชนในพื้นที่ที่ประสงค์จะใช้สิทธิคัดเลือกผู้แทนเพื่อเสนอแต่งตั้งเป็นสมาชิกสภาที่ปรึกษามาลงทะเบียนตามระยะเวลาและสถานที่ที่กำหนดผู้มีสิทธิลงทะเบียนตามวรรคหนึ่งจะต้องมีหนังสือรับรองจากหน่วยงานของรัฐหรือองค์กรภาคเอกชนที่มีวัตถุประสงค์เกี่ยวกับการพัฒนาสังคมภูมิปัญญาท้องถิ่น หรือวิถีชีวิตของประชาชนในพื้นที่และได้จดทะเบียนตามกฎหมายว่ามีผลงานเป็นที่ประจักษ์ในด้านใดด้านหนึ่งมาแล้วไม่น้อยกว่าสามปีแบบลงทะเบียนและหนังสือรับรอง ให้เป็นไปตามแบบ สปต. ๑/๑ และแบบ สปต.๑/๒ ตามลำดับข้อ ๔๓ ผู้ลงทะเบียนที่ผู้ว่าราชการจังหวัดตรวจสอบแล้วเห็นว่าเป็นบุคคลตามข้อ๔๒ เป็นผู้มีสิทธิคัดเลือกผู้แทนผู้ซึ่งมีความรู้ความเข้าใจในการพัฒนาสังคมภูมิปัญญาท้องถิ่นหรือวิถีชีวิตของประชาชนในพื้นที่เพื่อเสนอแต่งตั้งเป็นสมาชิกสภาที่ปรึกษาให้ผู้ว่าราชการจังหวัดประกาศบัญชีรายชื่อผู้มีสิทธิคัดเลือกตามวรรคหนึ่งตามแบบสปต. ๒ และปิดไว้ ณ ศาลากลางจังหวัด และสถานที่อื่นที่เห็นสมควรก่อนวันรับสมัครข้อ ๔๔ ให้ผู้ว่าราชการจังหวัดจัดให้มีการคัดเลือกผู้แทนผู้ซึ่งมีความรู้ความเข้าใจในการพัฒนาสังคมภูมิปัญญาท้องถิ่นหรือวิถีชีวิตของประชาชนในพื้นที่โดยวิธีลงคะแนนลับภายในกำหนดเวลาสี่สิบห้าวันนับแต่วันที่ตำแหน่งว่างลงโดยให้นำความในส่วนที่ ๑ มาใช้บังคับโดยอนุโลมส่วนที่ ๗การคัดเลือกผู้แทนผู้สอนและบุคลากรทางการศึกษา ข้อ ๔๕ ผู้ที่เป็นผู้สอนหรือบุคลากรทางการศึกษาตามกฎหมายว่าด้วยการศึกษาแห่งชาติในวันลงคะแนนเป็นผู้มีสิทธิคัดเลือกผู้แทนผู้สอนและบุคลากรทางการศึกษาเพื่อเสนอแต่งตั้งเป็นสมาชิกสภาที่ปรึกษาข้อ ๔๖ เมื่อตำแหน่งสมาชิกสภาที่ปรึกษาประเภทผู้แทนผู้สอนและบุคลากรทางการศึกษาว่างลงให้ผู้ว่าราชการจังหวัดจัดให้มีการคัดเลือกผู้แทนผู้สอนและบุคลากรทางการศึกษาโดยวิธีลงคะแนนลับภายในกำหนดเวลาสี่สิบห้าวันนับแต่วันที่ตำแหน่งว่างลงและให้นำความในส่วนที่ ๑ มาใช้บังคับโดยอนุโลมส่วนที่ ๘การคัดเลือกผู้แทนสถาบันศึกษาปอเนาะ ข้อ ๔๗ ผู้ที่เป็นโต๊ะครูตามระเบียบกระทรวงศึกษาธิการว่าด้วยสถาบันศึกษาปอเนาะในวันลงคะแนนเป็นผู้มีสิทธิคัดเลือกผู้แทนสถาบันศึกษาปอเนาะเพื่อเสนอแต่งตั้งเป็นสมาชิกสภาที่ปรึกษาข้อ ๔๘ เมื่อตำแหน่งสมาชิกสภาที่ปรึกษาประเภทผู้แทนสถาบันศึกษาปอเนาะว่างลงให้เลขาธิการจัดให้มีการคัดเลือกโดยวิธีลงคะแนนลับภายในกำหนดเวลาสี่สิบห้าวันนับแต่วันที่ตำแหน่งว่างลงและให้นำความในส่วนที่ ๑ มาใช้บังคับโดยอนุโลมส่วนที่ ๙การคัดเลือกผู้แทนโรงเรียนเอกชนสอนศาสนา ข้อ ๔๙ ผู้ที่เป็นผู้ได้รับอนุญาตให้จัดตั้งโรงเรียนเอกชนสอนศาสนาตามกฎหมายว่าด้วยโรงเรียนเอกชนในวันลงคะแนนเป็นผู้มีสิทธิคัดเลือกผู้แทนโรงเรียนเอกชนสอนศาสนาเพื่อเสนอแต่งตั้งเป็นสมาชิกสภาที่ปรึกษาข้อ ๕๐ เมื่อตำแหน่งสมาชิกสภาที่ปรึกษาประเภทผู้แทนโรงเรียนเอกชนสอนศาสนาว่างลงให้เลขาธิการจัดให้มีการคัดเลือกโดยวิธีลงคะแนนลับภายในกำหนดเวลาสี่สิบห้าวันนับแต่วันที่ตำแหน่งว่างลงและให้นำความในส่วนที่ ๑ มาใช้บังคับโดยอนุโลมส่วนที่ ๑๐การคัดเลือกผู้แทนกลุ่มสตรี ข้อ ๕๑ เมื่อตำแหน่งสมาชิกสภาที่ปรึกษาประเภทผู้แทนกลุ่มสตรีว่างลงให้ผู้ว่าราชการจังหวัดประกาศตามแบบ สปต. ๑ให้ผู้แทนกลุ่มสตรีที่ประสงค์จะใช้สิทธิคัดเลือกผู้แทนเพื่อเสนอแต่งตั้งเป็นสมาชิกสภาที่ปรึกษามาลงทะเบียนตามระยะเวลาและสถานที่ที่กำหนดสตรีที่เป็นประธานหรือหัวหน้ากลุ่มสตรีซึ่งมีการจัดตั้งและดำเนินกิจกรรมอยู่ในจังหวัดและมีจำนวนสมาชิกไม่น้อยกว่ายี่สิบคนซึ่งจดทะเบียนตามกฎหมายหรือได้รับการรับรองจากหน่วยงานของรัฐหรือองค์กรภาคเอกชนที่มีวัตถุประสงค์เกี่ยวกับกิจการสตรีและได้จดทะเบียนตามกฎหมายมีสิทธิลงทะเบียนตามวรรคหนึ่งผู้มีสิทธิลงทะเบียนตามวรรคหนึ่งจะต้องแสดงหลักฐานการจดทะเบียนหรือหนังสือรับรองจากหน่วยงานของรัฐหรือองค์กรปกครองส่วนท้องถิ่นหรือองค์กรภาคเอกชนที่มีวัตถุประสงค์เกี่ยวกับกิจการสตรีและได้จดทะเบียนตามกฎหมายแบบลงทะเบียนและหนังสือรับรอง ให้เป็นไปตามแบบ สปต. ๑/๓ และแบบ สปต.๑/๔ ตามลำดับข้อ ๕๒ ผู้ลงทะเบียนที่ผู้ว่าราชการจังหวัดตรวจสอบแล้วเห็นว่าเป็นบุคคลตามข้อ๕๒ เป็นผู้มีสิทธิคัดเลือกผู้แทนกลุ่มสตรีเพื่อเสนอแต่งตั้งเป็นสมาชิกสภาที่ปรึกษาให้ผู้ว่าราชการจังหวัดประกาศบัญชีรายชื่อผู้มีสิทธิคัดเลือกตามวรรคหนึ่งตามแบบสปต. ๒ และปิดไว้ ณ ศาลากลางจังหวัด และสถานที่อื่นที่เห็นสมควรก่อนวันรับสมัครข้อ ๕๓ ให้ผู้ว่าราชการจังหวัดจัดให้มีการคัดเลือกผู้แทนกลุ่มสตรีโดยวิธีลงคะแนนลับภายในกำหนดเวลาสี่สิบห้าวันนับแต่วันที่ตำแหน่งว่างลงและให้นำความในส่วนที่ ๑ มาใช้บังคับโดยอนุโลมส่วนที่ ๑๑การคัดเลือกผู้แทนหอการค้าและสภาอุตสาหกรรมจังหวัด ข้อ ๕๔ เมื่อตำแหน่งสมาชิกสภาที่ปรึกษาประเภทผู้แทนหอการค้าและสภาอุตสาหกรรมจังหวัดว่างลงให้เลขาธิการแจ้งให้หอการค้าจังหวัดและสภาอุตสาหกรรมจังหวัดจัดให้มีการประชุมสมาชิกสามัญของแต่ละหน่วยเพื่อเลือกบุคคลที่มีความรู้ความเข้าใจเป็นอย่างดีในด้านเศรษฐกิจพาณิชย์ อุตสาหกรรม แรงงาน และเกษตรกรรม ด้านละหนึ่งคนและส่งรายชื่อบุคคลที่ได้รับเลือกให้ผู้ว่าราชการจังหวัดภายในกำหนดเวลาสิบห้าวันนับแต่วันที่ได้รับแจ้งจากเลขาธิการผู้ที่ได้รับเลือกตามวรรคหนึ่งจะเป็นสมาชิกหรือไม่เป็นสมาชิกของหอการค้าจังหวัดและสภาอุตสาหกรรมจังหวัดก็ได้ข้อ ๕๕ ให้ผู้ว่าราชการจังหวัดจัดให้มีการประชุมผู้ที่ได้รับเลือกตามข้อ๕๔เพื่อให้มีการคัดเลือกให้ได้ผู้แทนของจังหวัดภายในสิบห้าวันนับแต่วันที่ได้รับรายชื่อการคัดเลือกและการลงมติให้เป็นไปตามมติที่ประชุมส่วนที่ ๑๒การคัดเลือกผู้แทนสื่อมวลชน ข้อ ๕๖ เมื่อตำแหน่งสมาชิกสภาที่ปรึกษาประเภทผู้แทนสื่อมวลชนว่างลงให้เลขาธิการประกาศตามแบบ สปต. ๑ ให้ผู้ประกอบอาชีพในกิจการหนังสือพิมพ์กิจการกระจายเสียงหรือกิจการโทรทัศน์ในจังหวัดชายแดนภาคใต้ในวันลงคะแนนที่ประสงค์จะใช้สิทธิคัดเลือกผู้แทนสื่อมวลชนเพื่อเสนอแต่งตั้งเป็นสมาชิกสภาที่ปรึกษามาลงทะเบียนตามกำหนดระยะเวลาและสถานที่ที่กำหนดผู้มีสิทธิลงทะเบียนตามวรรคหนึ่งจะต้องเป็นสมาชิกสมาคมที่มีวัตถุประสงค์เกี่ยวกับกิจการหนังสือพิมพ์กิจการกระจายเสียง หรือกิจการโทรทัศน์ และต้องแสดงหลักฐานการเป็นสมาชิกสมาคมดังกล่าวในการลงทะเบียนด้วยแบบลงทะเบียน ให้เป็นไปตามแบบ สปต. ๑/๕ข้อ ๕๗ ผู้ลงทะเบียนที่เลขาธิการตรวจสอบแล้วเห็นว่าเป็นบุคคลตามข้อ๕๖ เป็นผู้มีสิทธิคัดเลือกผู้แทนสื่อมวลชนเพื่อเสนอแต่งตั้งเป็นสมาชิกสภาที่ปรึกษาให้เลขาธิการประกาศบัญชีรายชื่อผู้มีสิทธิคัดเลือกตามวรรคหนึ่งตามแบบสปต. ๒ และปิดไว้ ณ สถานที่ที่เห็นสมควรก่อนวันรับสมัครข้อ ๕๘ ให้เลขาธิการจัดให้มีการคัดเลือกผู้แทนสื่อมวลชนโดยวิธีลงคะแนนลับภายในกำหนดเวลาสี่สิบห้าวันนับแต่วันที่ตำแหน่งว่างลงและให้นำความในส่วนที่ ๑ มาใช้บังคับโดยอนุโลมหมวด ๒ค่าตอบแทนและค่าใช้จ่ายอื่น ข้อ ๕๙ ประธานสภาและสมาชิกสภาที่ปรึกษาให้ได้รับค่าตอบแทนสำหรับการประชุมแบบเหมาจ่ายเป็นรายเดือนดังนี้(๑) ประธานสภา เดือนละ ๑๐,๐๐๐ บาท(๒) รองประธานสภาและเลขานุการสภาที่ปรึกษา เดือนละ ๙,๐๐๐ บาท(๓) สมาชิกสภาที่ปรึกษา เดือนละ ๘,๐๐๐ บาทในกรณีที่เดือนใดไม่มีการประชุม หรือมีการประชุมแต่ประธานสภารองประธานสภา เลขานุการสภาที่ปรึกษาหรือสมาชิกสภาที่ปรึกษาผู้ใดไม่เคยเข้าประชุมในการประชุมทุกครั้งของเดือนนั้นให้งดจ่ายค่าตอบแทนข้อ ๖๐ ให้สมาชิกสภาที่ปรึกษามีสิทธิเบิกค่าใช้จ่ายในการเดินทางมาประชุมตามพระราชกฤษฎีกาว่าด้วยค่าใช้จ่ายในการเดินทางไปราชการเทียบเท่าข้าราชการพลเรือนตำแหน่งประเภทอำนวยการระดับต้นข้อ ๖๑ ค่าอาหารกลางวันค่าอาหารว่างและค่าเครื่องดื่มในการประชุมสภาที่ปรึกษาและการประชุมคณะกรรมการหรือคณะทำงานที่สภาที่ปรึกษาแต่งตั้งเพื่อช่วยเหลือหรือปฏิบัติงานให้เป็นไปตามอัตราที่กระทรวงการคลังกำหนดหมวด ๓แบบพิมพ์ที่ใช้ในการคัดเลือก ข้อ ๖๒ แบบพิมพ์ที่ใช้ในการคัดเลือกมีดังนี้(๑) สปต. ๑ประกาศการลงทะเบียนผู้ประสงค์จะใช้สิทธิคัดเลือกผู้แทนเพื่อเสนอแต่งตั้งเป็นสมาชิกสภาที่ปรึกษา(๒) สปต. ๑/๑แบบลงทะเบียนผู้ประสงค์จะใช้สิทธิคัดเลือกผู้แทนผู้ซึ่งมีความรู้ความเข้าใจในการพัฒนาสังคมภูมิปัญญาท้องถิ่นหรือวิถีชีวิตของประชาชนในพื้นที่ตามมาตรา ๑๙ (๔)(๓) สปต. ๑/๒หนังสือรับรองผลงานผู้ลงทะเบียนเพื่อขอใช้สิทธิคัดเลือกผู้แทนผู้ซึ่งมีความรู้ความเข้าใจด้านการพัฒนาสังคมภูมิปัญญาท้องถิ่น หรือวิถีชีวิตของประชาชนในพื้นที่ตามมาตรา ๑๙ (๔)(๔) สปต. ๑/๓ แบบลงทะเบียนผู้จะใช้สิทธิเลือกผู้แทนกลุ่มสตรีตามมาตรา๑๙ (๖)(๕) สปต. ๑/๔หนังสือรับรองผู้ลงทะเบียนเพื่อขอใช้สิทธิคัดเลือกผู้แทนกลุ่มสตรีตามมาตรา ๑๙ (๖)(๖) สปต. ๑/๕แบบลงทะเบียนผู้จะใช้สิทธิคัดเลือกผู้แทนสื่อมวลชนตามมาตรา ๑๙ (๘)(๗) สปต. ๒ ประกาศบัญชีรายชื่อผู้มีสิทธิคัดเลือก(๘) สปต. ๓ ประกาศการสมัครเข้ารับการคัดเลือก(๙) สปต. ๓/๑ ใบสมัครเข้ารับการคัดเลือก(๑๐) สปต. ๓/๒ ประกาศบัญชีรายชื่อผู้สมัครเข้ารับการคัดเลือก(๑๑) สปต. ๔ประกาศการลงคะแนนคัดเลือกผู้แทนเพื่อเสนอแต่งตั้งเป็นสมาชิกสภาที่ปรึกษา(๑๒) สปต. ๕ ผลการนับคะแนน(๑๓) สปต. ๖ ประกาศคณะกรรมการ เรื่อง งดการลงคะแนน/นับคะแนน(๑๔) สปต. ๗ ประกาศผลการคัดเลือก(๑๕) บัตรลงคะแนนหมวด ๔บทเฉพาะกาล ข้อ ๖๓ ในวาระเริ่มแรกให้จัดให้มีการคัดเลือกโดยนำความในหมวด ๑ และหมวด ๓ มาใช้บังคับโดยอนุโลมประกาศณ วันที่ ๒๗ มกราคม พ.ศ. ๒๕๕๔ภาณุ อุทัยรัตน์รองปลัดกระทรวงมหาดไทยปฏิบัติหน้าที่เลขาธิการศูนย์อำนวยการบริหารจังหวัดชายแดนภาคใต้[เอกสารแนบท้าย]๑. ประกาศการลงทะเบียนผู้ประสงค์จะใช้สิทธิคัดเลือกผู้แทนเพื่อเสนอแต่งตั้งเป็นสมาชิกสภาที่ปรึกษา(สปต. ๑)๒. แบบลงทะเบียนผู้ประสงค์จะใช้สิทธิคัดเลือกผู้แทนผู้ซึ่งมีความรู้ความเข้าใจในการพัฒนาสังคมภูมิปัญญาท้องถิ่นหรือวิถีชีวิตของประชาชนในพื้นที่ตามมาตรา ๑๙ (๔) (สปต. ๑/๑)๓. หนังสือรับรองผลงานผู้ลงทะเบียนเพื่อขอใช้สิทธิคัดเลือกผู้แทนผู้ซึ่งมีความรู้ความเข้าใจด้านการพัฒนาสังคมภูมิปัญญาท้องถิ่น หรือวิถีชีวิตของประชาชนในพื้นที่ตามมาตรา ๑๙ (๔) (สปต. ๑/๒)๔. แบบลงทะเบียนผู้จะใช้สิทธิเลือกผู้แทนกลุ่มสตรีตามมาตรา ๑๙ (๖) (สปต.๑/๓)๕. หนังสือรับรองผู้ลงทะเบียนเพื่อขอใช้สิทธิคัดเลือกผู้แทนกลุ่มสตรีตามมาตรา๑๙ (๖) (สปต. ๑/๔)๖. แบบลงทะเบียนผู้จะใช้สิทธิคัดเลือกผู้แทนสื่อมวลชนตามมาตรา ๑๙ (๘)(สปต. ๑/๕)๗. ประกาศบัญชีรายชื่อผู้มีสิทธิคัดเลือก (สปต. ๒)๘. ประกาศการสมัครเข้ารับการคัดเลือก (สปต. ๓)๙. ใบสมัครเข้ารับการคัดเลือก (สปต. ๓/๑)๑๐. ประกาศบัญชีรายชื่อผู้สมัครเข้ารับการคัดเลือก (สปต. ๓/๒)๑๑. ประกาศการลงคะแนนคัดเลือกผู้แทนเพื่อเสนอแต่งตั้งเป็นสมาชิกสภาที่ปรึกษา(สปต. ๔)๑๒. ผลการนับคะแนน (สปต. ๕)๑๓. ประกาศคณะกรรมการ เรื่อง งดการลงคะแนน/นับคะแนน (สปต. ๖)๑๔. ประกาศผลการคัดเลือก (สปต. ๗)๑๕. บัตรลงคะแนน(ดูข้อมูลจากภาพกฎหมาย)ปริยานุช/ผู้จัดทำ๒๘ กุมภาพันธ์๒๕๕๔ณัฐวดี/ตรวจ๒๘ กุมภาพันธ์๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๒๑ ง/หน้า ๑/๒๒ กุมภาพันธ์ ๒๕๕๔